
ACORD 157/2006, DE 12 DE MAIG, DEL PLE DEL CONSELL DE L’AUDIOVISUAL DE CATALUNYA

Expedient núm. 2/A/2006. Requeriment a la societat IG Media Produccions, SL de documentació complementària

Antecedents i fonaments

1. En aquests moments el Consell està tramitant l’expedient núm. 2/A/2006 en relació a la sol·licitud d’autorització administrativa de la modificació de l’estructura accionarial de la societat IG Media Produccions, SL conforme s’estableix a l’article 41 de la Llei 22/2005, de 29 de desembre, de la comunicació audiovisual de Catalunya.

2. La societat IG Media Produccions, SL, juntament amb l’escrit de sol·licitud d’autorització administrativa (registre entrada 826/2006), va aportar, entre d’altres documents, l’escriptura notarial de compravenda de participacions atorgada en data 30 de desembre de 2005, davant el Notari de [...], Sr. [...], amb protocol número [...], en la que consta que la societat Ce Trencada,SL ven a la societat Chest Game, SL 9.015 participacions de la societat IG Media Produccions, SL. Una vegada analitzada l’esmentada escriptura pública es desprèn que la societat Ce Trencada, SL va adquirir el 19 de juliol de 2002 les participacions esmentades, operació que no es troba acreditada a l’expedient.

3. En aquest sentit, l’expedient administratiu enviat per la Direcció General de Mitjans i Serveis de Difusió Audiovisual sobre la sol·licitud d’autorització administrativa general prevista al Decret 15/2003, de 8 de gener; iniciat per la societat IG Media Produccions SL, per a l’exercici de l’activitat de difusió de televisió local per ones terrestres, a la ciutat d’Igualada, no consta, tampoc, cap documentació acreditativa de la compravenda esmentada a l’apartat anterior. És més, consta una declaració del Sr. Luís del Olmo González, Secretari del Consell d’administració i Conseller delegat mancomunat de l’esmentada societat, en la que es certifica que en data 26 de juny de 2003 els socis d’IG Media Produccions, SL són: Gibson Time, SL, el Sr. [...], el Sr. [...], i el Sr. [...].

4. L’apartat 1 de l’article 3 de la Llei 2/2000, de 4 de maig, del Consell de l’Audiovisual de Catalunya disposa que el règim dels actes del Consell, és sotmès a la legislació reguladora del règim de les administracions públiques i del procediment administratiu comú. Per aquest motiu, i d’acord amb el que estableix la lletra a de l’apartat 5 de l’article 42 de la Llei de l’Estat 30/1992, de 26 de novembre, de règim jurídic de les administracions públiques i el procediment administratiu comú, estableix que el transcurs del termini màxim legal per resoldre un procediment i notificar la resolució es pot suspendre, quan s’hagi de requerir un interessat per esmenar deficiències i aportar documents i altres elements de judici necessaris, pel temps que transcorri entre la notificació del requeriment i el compliment efectiu pel destinatari o, si no, el transcurs del termini concedit.

Per tot l’exposat, el Ple del Consell de Audiovisual de Catalunya adopta els següents:

ACORDS

1. Requerir a la societat IG Media Produccions,SL per tal de que aporti la pòlissa intervinguda pel Notari d’[...], Sr. [...], en data 19 de juliol de 2002, mitjançant la qual la societat Ce Trencada,SL va adquirir a títol de compra 9.015 participacions (números 9.016 a 18.030, ambdós inclosos).

2. Suspendre el termini per a resoldre el procediment d’autorització del projecte de modificació de l’estructura accionarial de la societat IG Media Produccions,SL (expedient 02/A/2006) per un termini de deu dies a comptar des de la notificació del requeriment per tal de que la societat aporti la documentació requerida. 

3. Disposar que es notifiqui l’acord a l’interessat. 

Barcelona,  12 de maig de 2006.

Josep M. Carbonell i Abelló


Antoni Bayona i Rocamora

President

